Rower-kolonel gee homself oor - Maroela Media
Die weermagkolonel wat 18 jaar gelede 'n gewapende rooftog by 'n polisiekantoor in die Oos-Kaap uitgevoer en vir langer as 'n week glo die polisie probeer ontduik het nadat 'n lasbrief vir sy inhegtenisname uitgereik is, het homself oorgegee.
"Kol. Nceba Patrick Bobela het hom Dinsdagmiddag by die weermag se hoofkwartiere in Pretoria oorgegee, waarna hy na die weermagpolisie geneem is," het brig.genl. Xolani Mabanga Woensdag gesê. "Die weermagpolisie het op sy beurt met die departement van korrektiewe dienste in verbinding getree."
"Die departement van korrektiewe dienste in Pretoria het aangedui dat Bobelo sy tronkstraf in die Oos-Kaap gaan uitdien en hulle bespreek tans die opsies om hom oor te plaas."
Mabanga het gesê daar is geen aanduiding dat Babelo probeer het om sy inhegtenisname te ontduik nie, of probeer vlug het nie, want hy het homself oorgegee.
Beeld het Dinsdag berig Bobela het van sy huis in Nelspruit, Mpumalanga, verdwyn, voor die polisie hom in hegtenis kon neem. Volgens die berig het Bobela glo probeer om die polisie te ontduik.
Sarie van Niekerks · 6 jare gelede
Hy het seker hierdie week of wat wat hy vir die gereg weggekruip het, gou lesse by Selebi of Shaik geneem van hoe om 'n terminale siekte te ontwikkel. Teen die tyd dat hy onder in die Oos-Kaap kom word hy dadelik op medieseparool vrygelaat want die tipe range gaan mos nie tronk toe nie